ພວກກະບົດ ຄອງໂກ ເຂົ້າຍຶດເອົາ ເມຶອງ Goma (ສະໄລດ໌)
ພວກກະບົດ M23 ​ໄດ້​ບຸກ​ເຂົ້າ ​ໄປ​ສູ່ເຂດ​ໃຈກາງ​ເມືອງ​ Goma ຈາກ​ສະໜາມ​ບິນຊຶ່ງ​ຕັ້ງຢູ່​ທາງ​ທິດຕາເວັນ​ອອກຂອງ​ເມືອງ​ດັ່ງກ່າວ ​ໃກ້ໆ​ຊາຍ​ແດນຣວັນ​ດາ.
ພວກນັກລົບກະບົດໃນສາທາລະນະລັດ ປະຊາທິປະໄຕ ຄອງໂກ ໄດ້ ບຸກເຂົ້າໄປໃນເມືອງ Goma ແລ້ວ ເມືອງຫລວງຂອງແຂວງ Kivu ເໜືອ ທີ່ຕັ້ງຢູ່ທາງພາກຕາເວັນອອກຂອງປະເທດ ສອງ ສາມມື້ຫຼັງຈາກໄດ້ຂັບໄລ່ທະຫານລັດຖະບານ ແລະກຳລັງຮັກສາ ສັນຕິພາບ ຂອງສະ ຫະປະຊາຊາດໃຫ້ແຕກຖອຍໄປ ພວກທີ່ເຫັນເຫດການກ່າວວ່າ ພວກນັກລົບຂອງກຸ່ມ M23 ໄດ້ບຸກເຂົ້າ ໄປສູ່ເຂດໃຈກາງເມືອງ Goma ຈາກສະໜາມບິນຊຶ່ງຕັ້ງຢູ່ທາງທິດຕາ ເວັນອອກຂອງເມືອງດັ່ງກ່າວ ໃກ້ໆຊາຍແດນຣວັນດາ ສື່ມວນຊົນຕາເວັນຕົກໄດ້ອ້າງຄຳເວົ້າຂອງເຈົ້າໜ້າທີ່ອົງການສະຫະປະ ຊາຊາດທ່ານນຶ່ງທີ່ກ່າວວ່າ ພວກກະບົດໄດ້ເຂົ້າຄວບຄຸມສະໜາມບິນ ຂອງເມືອງດັ່ງກ່າວແລ້ວ ສາທາລະນະລັດປະຊາທິປະໄຕຄອງໂກແລະພວກນັກຊ່ຽວຊານສະຫະ ປະຊາຊາດກ່າວວ່າ ຣວັນດາໃຫ້ການສະໜັບສະໜຸນກຸ່ມກະບົດ M23 ແຕ່ຣວັນດາໄດ້ປະຕິເສດຊໍ້າແລ້ວຊໍ້າອີກ ວ່າຕົນບໍ່ໄດ້ໃຫ້ການສະໜັບ ສະໜຸນພວກກະບົດກຸ່ມນີ້ ລັດຖະມົນຕີຖະແຫລງຂ່າວ ສາທາລະນະລັດປະຊາທິປະໄຕຄອງໂກ ທ່ານ Lambert Mende ກ່າວຕໍ່ ວີໂອເອ ໃນວັນອັງຄານ ມື້ນີ້ວ່າ ການລົງໂທດແມ່ນມີຄວາມຈໍາເປັນເພື່ອ ຈະຍຸຕິການການສູ້ລົບກັນ ທ່ານ Mende ເວົ້າວ່າ “ເພື່ອຢຸດຕິການລຸກລານພວກເຮົາຕ້ອງໄດ້ຢຸດ ເຊົາການຊ່ວຍເຫຼືອຕໍ່ຜູ້ລຸກລານ ມັນບໍ່ມີວິທີທາງອື່ນ ທີ່ຈະປະຕິບັດໄດ້ ເຂົາເຈົ້າຕ້ອງໄດ້ຢຸດຢັ້ງ ຣວັນດາ ແລະມັນເປັນວິທີດຽວທີຈະຢຸດຕິ ຣວັນດາໄດ້ ກໍຄືການລົງໂທດຕໍ່ ຣວັນດາ ”